**ΑΝΑΒΑΘΜΙΣΗ ΑΛΛΑ ΚΑΙ Η ΑΠΟΚΤΗΣΗ ΝΕΩΝ ΔΕΞΙΟΤΗΤΩΝ ΜΕΣΑ ΤΑ ΜΕΤΑΠΤΥΧΙΑΚΑ ΠΡΟΓΡΑΜΜΑΤΑ ΤΟΥ ΤΜΗΜΑΤΟΣ ΔΙΕΘΝΩΝ ΚΑΙ ΕΥΡΩΠΑΙΚΩΝ ΟΙΚΟΝΟΜΙΚΩΝ ΣΠΟΥΔΩΝ ΚΑΙ ΤΑ ΠΡΟΓΡΑΜΜΑΤΑ ΤΟΥ ΚΕΔΙΒΙΜ**

Το τμήμα Δ.Ε.Ο.Σ σε συνεργασία με το τμήμα Λογιστική και Χρηματοοικονομικής συνδιοργανώνει δύο καινοτόμα μεταπτυχιακά προγράμματα τα οποία προσελκύουν δεκάδες φοιτητές/τριες.

Η καινοτομία των μεταπτυχιακών προγραμμάτων του τμήματος όπως στο [Φορολογικό και Οικονομικό δίκαιο των Επιχειρήσεων](https://taxlaw.uowm.gr/) και στο μεταπτυχιακό πρόγραμμα στην [Πράσινη Ηγεσία, Οργανωτική Κουλτούρα και Βιώσιμη Καινοτόμος Επιχειρηματικότητα](https://lcsie.uowm.gr/), προσδίδουν εναλλακτικές γνώσεις οι οποίες είναι απαραίτητες για την εξέλιξη τους ως επιστήμονες και την ανέλιξη τους σε ανώτατες διοικητικές θέσεις. Η σημερινή οικονομική κατάσταση προϋποθέτει ρηξικευλεστες ενέργειες και δράσεις οι οποίες θα στηρίζονται σε μαθήματα που άπτονται όχι μόνο την θεωρητική γνώση αλλά και την εφαρμογή τους στην πράξη για την αντιμετώπιση των μειονεκτημάτων της άναρχης ανάπτυξης που αποκλείει την εναρμόνιση τους με την οικολογική και αειφόρο ανάπτυξη.

Τα μεταπτυχιακά του τμήματος απαντούν στα σύγχρονα προβλήματα με πρόγραμμα μαθημάτων που χαρακτηρίζονται ως καινοτόμα και αναβαθμίζουν και προσδίδουν νέες δεξιότητες στους φοιτητές διότι αποκαλύπτουν τις σκιώδεις αναφορές της οικονομικής προσαρμογής στις νέες πρακτικές του ψηφιακού μετασχηματισμού, παραθέτοντας την νομοθεσία που διέπει όχι μονο στην Ελλάδα αλλά και πανευρωπαικά αλλά και στην φορολόγηση υπηρεσιών και εταιρειών παγκοσμίως. Επιπρόσθετα αναδεικνύονται νέες δεξιότητες στην περιβαλλοντική επιχειρηματικότητα και στην βιώσιμη οργανωτική κουλτούρα οι οποίες δεξιότητες είναι απαραίτητες για την αντιμετώπισης της κλιματικής αλλαγής και του περιβαλλοντικού κόστους.

Η απόκτηση νεων δεξιοτήτων που απορρέουν από τα μεταπτυχιακά προγράμματα κρίνεται όχι μόνο αναγκαία αλλά και επιτακτική από τη γεωμετρική πρόοδο της επιστήμης της λογιστικής και πολύ περισσότερο στους τομείς της εφαρμοσμένης λογιστικής και νομοθεσία των επιχειρήσεων τομείς οι οποία και σηκώνουν το βάρος των μεταρρυθμίσεων.

Σε αντιδιαστολή με τα Eυρωπαϊκά και Aμερικανικά μεταπτυχιακά προγράμματα, το μεταπτυχιακά αυτά προγράμματα είναι προσαρμοσμένα έτσι ώστε να ανταποκρίνονται στις σύγχρονες απαιτήσεις της οικονομίας παραθέτοντας σε στέρεες βάσεις τόσο την θεωρία της εφαρμοσμένης Οικονομικής και συμβουλευτικής όσο και της νομοθεσία των επιχειρήσεων δίνοντας την δυνατότητα όχι μόνο για πλήρη κατανόηση και εφαρμογή των γνώσεων της ελληνικής νομοθεσίας αλλά και της ευρωπαϊκής μέσω των εξειδικευμένων μαθημάτων.

Στον Ελλαδικό χώρο ο οποίος κατακλύζεται από μεταπτυχιακά προγράμματα στην χρηματοοικονομική-τραπεζική και διοίκηση επιχειρήσεων τα μεταπτυχιακά αυτά προγράμματα προσθέτουν μέσω των μαθημάτων βασισμένα στην νομοθεσία περί ΕΛΠ των νέων φορολογικών νόμων, της νέας νομοθεσίας για τις επιχειρήσεις αλλά και των νέων Διεθνών Ελεγκτικών Προτύπων, νέες προοπτικές στην αναδόμηση της εκπαιδευτικής διαδικασίας ελαχιστοποιώντας τις αρνητικές δονήσεις που προέρχονται από ξεπερασμένα προγράμματα μεταπτυχιακών σπουδών τα οποία κυριαρχούσαν επί πολλά έτη στην χώρα μας χωρίς την δυνατότητα εξέλιξης και προσαρμογής.

Το τμήμα ακόμη διοργάνωσε με επιτυχία προγράμματα ΚΕΔΙΒΙΜ στο Ψηφιακό Μάρκετινγκ, στην Ψηφιακή Διαφήμιση και στην Προστασία Προσωπικών Δεδομένων (GDPR).

Οι δεξιότητες που αποκτήθηκαν από τους φοιτητές

1. Αντίληψη του ψηφιακού marketing / της ψηφιακής διαφήμισης όπως και των εργαλείων που απαιτούνται για στοχευμένη προσέλκυση και διερεύνηση πελατειακής βάσης των δυνητικών πελατών χρησιμοποιώντας τις διαδικτυακές δυνατότητες

2. Πλήρης λειτουργία του ψηφιακού marketing / της ψηφιακής διαφήμισης στη σύγχρονη ψηφιακή οικονομία στα μέσα κοινωνικής δικτύωσης δηλαδή τα μέσα που χρησιμοποιούνται καθημερινά από μεγάλη μερίδα του ανθρώπινου πληθυσμού για λόγους ψυχαγωγίας και κοινωνικής δικτύωσης, καθώς η κοινωνική δικτύωση που προσφέρουν τα καθιστά κατάλληλα για μετάδοση μηνυμάτων με ελκυστικό περιεχόμενο σε δυνητικούς αποδέκτες.

3. Ο σχεδιασμός και η αποτελεσματική στρατηγική της διαφημιστικής εκστρατείας, κυρίως μέσω των διαφημιστικών μηνυμάτων στο διαδίκτυο.

4. Εκπαιδευτική προσέγγιση στη θεωρία και στην πράξη της προστασίας των δεδομένων προσωπικού χαρακτήρα

 Επιπρόσθετα οι ικανότητες που απόκτησαν οι φοιτητές είναι:

1. Ικανότητα διερεύνησης του πλήρη τρόπου λειτουργίας του ψηφιακού marketing / της ψηφιακής διαφήμισης στη σύγχρονη ψηφιακή εποχή και των μέσων επηρεασμού του καταναλωτικού κοινού για ένα προϊόν ή μια υπηρεσία με πληρωμή.

2. Η μελέτη της αγοραστικής Συμπεριφοράς του Καταναλωτή, σε σχέση με τους παράγοντες επιρροής στο σύγχρονο ψηφιακό περιβάλλον

3. Δυνατότητα ενίσχυσης της ψηφιακής επικοινωνίας, μέσω του ψηφιακού marketing / ψηφιακής διαφήμισης, με τους πελάτες και ενδυνάμωση της απήχησης του brand στους δυνάμει πελάτες – καταναλωτές.

4. Η προστασία των δεδομένων προσωπικού χαρακτήρα κατά τη διάρκεια του ψηφιακού marketing / της ψηφιακής διαφήμισης